paragraph_text: Panavia Tornado višenamjenski je borbeni zrakoplov proizveden suradnjom Njemačke, Velike Britanije i Italije. Postoje tri osnovne varijante ovog borbenog zrakoplova; Tornado IDS (Interdictor/Strike) jurišnik, Tornado ECR (elektroničko ratovanje) i Tornado ADV (Air Defence Variant) presretač. Poznat je kao jedan od najsofisticiranijih borbenih zrakoplova u svijetu.